જમ્મુ, તા.20 : જમ્મુ અને કાશ્મીરમાં અંતરરાષ્ટ્રીય સરહદ (આઈબી) અને નિયંત્રણ રેખા (એલઓસી) પર સતત ત્રીજા દિવસે પણ પાકિસ્તાન તરફથી તોપમારો જારી રહેતાં સરહદે ભારે સંવેદનશીલ સ્થિતિનું સર્જન થયું છે. આજે ગોળીબાર અને તોપમારામાં એક જવાન શહીદ થયો હતો જ્યારે બે ગ્રામજનના મોત થયા ંહતાં. ત્રણ દિવસમાં પાકિસ્તાની ગોળીબારમાં માર્યા ગયાઓની સંખ્યા 9 થઈ છે. ભારતે પણ જવાબી કાર્યવાહી કરતાં પાકિસ્તાની સેનાઓની અનેક ચોકીને ધ્વસ્ત કરી દીધી હતી. દરમ્યાન, ગૃહમંત્રી રાજનાથસિંહે જણાવ્યું હતું કે ભારતીય સેના પર ભરોસો રાખજો, તે પાકિસ્તાનને જડબાંતોડ જવાબ આપી રહી છે.